CELEX: 62019CA0709
Language: el
Date: 2021-05-12 00:00:00
Title: Υπόθεση C-709/19: Απόφαση του Δικαστηρίου (πρώτο τμήμα) της 12ης Μαΐου 2021 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Vereniging van Effectenbezitters κατά BP plc [Προδικαστική παραπομπή – Διεθνής δικαιοδοσία και εκτέλεση αποφάσεων σε αστικές και εμπορικές υποθέσεις – Κανονισμός (ΕΕ) 1215/2012 – Άρθρο 7, σημείο 2 – Δικαιοδοσία ως προς τις ενοχές εξ αδικοπραξίας ή οιονεί αδικοπραξίας – Τόπος επελεύσεως της ζημίας – Ζημία συνιστάμενη αποκλειστικώς σε οικονομική απώλεια]

12.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/8
            
         
      Απόφαση του Δικαστηρίου (πρώτο τμήμα) της 12ης Μαΐου 2021 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Vereniging van Effectenbezitters κατά BP plc
      (Υπόθεση C-709/19) (1)
      
      (Προδικαστική παραπομπή - Διεθνής δικαιοδοσία και εκτέλεση αποφάσεων σε αστικές και εμπορικές υποθέσεις - Κανονισμός (ΕΕ) 1215/2012 - Άρθρο 7, σημείο 2 - Δικαιοδοσία ως προς τις ενοχές εξ αδικοπραξίας ή οιονεί αδικοπραξίας - Τόπος επελεύσεως της ζημίας - Ζημία συνιστάμενη αποκλειστικώς σε οικονομική απώλεια)
      (2021/C 278/09)
      Γλώσσα διαδικασίας: η ολλανδική
      
         Αιτούν δικαστήριο
      
      Hoge Raad der Nederlanden
      
         Διάδικοι στην υπόθεση της κύριας δίκης
      
      Vereniging van Effectenbezitters
      
         κατά
      
      BP plc
      
         Διατακτικό
      
      Το άρθρο 7, σημείο 2, του κανονισμού (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, έχει την έννοια ότι η άμεση επέλευση, σε επενδυτικό λογαριασμό, αμιγώς οικονομικής ζημίας απορρέουσας από επενδυτικές αποφάσεις ληφθείσες κατόπιν πληροφοριών οι οποίες είναι ευχερώς προσβάσιμες σε παγκόσμια κλίμακα, πλην όμως ανακριβείς, ελλιπείς και παραπλανητικές, και οι οποίες προέρχονται από πολυεθνική εταιρία εισηγμένη στο χρηματιστήριο, δεν παρέχει τη δυνατότητα να θεμελιωθεί, με βάση το κριτήριο του τόπου επελεύσεως της ζημίας, διεθνής δικαιοδοσία δικαστηρίου του κράτους μέλους στο οποίο εδρεύει η επενδυτική τράπεζα ή επιχείρηση στο μητρώο της οποίας είναι καταχωρισμένος ο λογαριασμός, εφόσον η εν λόγω εταιρία δεν υπείχε εκ του νόμου υποχρεώσεις δημοσιότητας στο οικείο κράτος μέλος.
      
         (1)  ΕΕ C 19 της 20.1.2020.